葉利欽係個充滿爭議嘅政治人物，佢喺蘇共年代因為矢言打擊貪污而聲名大噪。喺1991年6月12號佢以57%嘅得票率當選俄羅斯蘇維埃聯邦社會主義共和國總統，成為俄羅斯史上第一個民選總統。佢執政嗰陣推動自由市場經濟同埋民主體制，但係佢採取「休克療法」嚟令到俄羅斯由原本嘅計劃經濟盡快走上資本主義，包括放寬蘇聯時期嘅物價管制，同埋大幅削減政府開支。